Fit-28 ta' Mejju 2015, il-Kunsill ikkonferma qbil politiku dwar ir-riforma tad- Direttiva dwar il-vjaġġi kollox inkluż Id-direttiva l-ġdida ser taġġorna r-regoli attwali tal-UE fuq il-btajjel kollox inkluż billi timmira li tadatta għall-iżviluppi fis-suq tal-ivvjaġġar sabiex tissodisfa l-bżonnijiet tal-konsumaturi u tan-negozji fl- era diġitali testendi l-ħarsien għall-pakketti tradizzjonali għal kombinazzjonijiet ta' servizzi tal-ivvjaġġar separati, b'mod partikolari jekk jinbiegħu fuq l-internet. Il-Ministru tal-Ekonomija tal-Latvja, , għamlet il-kummenti li ġejjin: "Din il-biċċa leġislazzjoni se jipprovdu lill-vjaġġaturi u lill-industrija b'qafas tant mistenni li huwa adattat għall-fini tiegħu u jilqa' għall-futur għall-industrija tat-turiżmu li qiegħda dejjem tikber u tevolvi. B'mod partikolari, dan ser isaħħaħ id-drittijiet tal-vjaġġaturi meta ssir prenotazzjoni online u tqis modi ġodda ta' prenotazzjoni. Minbarra d-drittijiet imsaħħa tal-konsumaturi, in-negozji, b'mod partikolari l-intrapriżi żgħar u ta' daqs medju, se jibbenefikaw ukoll minn din id-Direttiva". Il-kondizzjonijiet il-ġodda ser jippromwovu wkoll kondizzjonijiet ekwivalenti ta' kompetizzjoni għan-negozji billi jarmonizzaw ir-regoli u jneħħu l-ostakoli għall-kummerċ transkonfinali . Dan ser joħloq għażla usa' fir-reżervazzjoni ta' prodotti ta' btala u għalhekk jista' jwassal għal prezzijiet orħos għall-konsumaturi Il-passi li jimiss Il-Parlament Ewropew huwa mistenni li jikkonferma t-test tal-qbil politiku tal-Kunsill b'vot fit-tieni qari f'sessjoni plenarja li jmiss. It-test ser ikun soġġett għal reviżjoni mill-ġuristi-lingwisti qabel ma l-Kunsill ikun jista' japprovah formalment. Għandu jiġi ppubblikat f'll-Ġurnal Uffiċjali tal-Unjoni Ewropea qabel l-aħħar tal-2015. Id-dispożizzjonijiet il-ġodda ser japplikaw 30 xahar wara d-dħul fis-seħħ tad-direttiva. Vjaġġi kollox inkluż: regoli aġġornati It-test tal-ftehim politiku għal direttiva dwar il-vjaġġi kollox inkluż u arranġamenti tal-ivvjaġġar marbuta Ara l-paġna tal-laqgħa